ایران, امریکا قوشمه ایالتلری نینگ ایران انقلاب محافظ لری اردوسی نینگ ترور تشکیلات لری لستی گه کیریتیلیشی بوییچه قراری نی قوللب- قوتله گن سعودی عربستان بیلن بحرین نی ترورچیلیک نی حمایت قیلیش بیلن عیبله دی.
ایران تشقی ایشلر وزیرلیگی نینگ سوزچیسی بهرام قاسمی بیرگن یازمه بیاناتیده, "منطقه نینگ ایریم اولکه لری کوز لری نی یومیب هیچ بیر نرسه گه قولاق سالمسدن تشقی کوچلرنینگ سوز لری نی تائید قیلیش نی تقریباً عادت گه ایلنتیریب قویگن" دییه قید ایتدی.
امریکا قوشمه ایالتلری نینگ ایران انقلاب محافظ لری نی ترور تشکیلات لری لستی گه کیریتیلیشی بوییچه قراری نی قوللب- قوتله گن سعودی عربستان بیلن بحرین نینگ منطقه ده گی حقیقت لرنی درک ایتمه گن لیگی نی بیلدیرگن قاسمی, سوز لری نی, "اوشبو ایککی اولکه نینگ سیاست لری, امریکا قوشمه ایالتلری نینگ ستراتیژیک خطا لری نینگ منطقه نینگ برقرارلیگی و خوفسیزلیگی گه قالدیره دیگن تاثیریدن خبرسیز ایکن لیک لری نی کورستماقده" دییه قید ایتدی.
قاسمی اوشبو ایککی اولکه نی منطقه و خلق ارا مقیاسده تروریزم نی قوللب- قوتلش بیلن عیبله دی.
امریکا قوشمه ایالت لری دولت رهبری دونالد ترامپ, اوتگن کون بیرگن بیاناتلریده, ایران انقلاب محافظ لری اردوسی نینگ امریکا نینگ ترور تشکیلات لری لستی گه کیریتیلگن لیگی نی بیلدیرگن ایدی.
ایران ملی خوفسیزلیک عالی کینگشی هم اوشبو حرکت گه عکس العمل اوله راق امریکا قوشمه ایالتلری نینگ مرکز کوچ لری قوماندان لیگی نی ترور تشکیلات لری لستی گه کیریتگن لیگی نی معلوم قیلگن ایدی.
سعودی عربستان بیلن بحرین هم امریکا قوشمه ایالتلری نینگ اوشبو قراری نی قوللب- قوتله گن ایدی.
حادثه پایتخت تاشکینت ده یوزبیرگن
